bg ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de mn ky ky ky ky ky ky ky ru ky ky ky ky ru ky ky ru ky ky ky ru ru ky ky ru ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Жибербеген тыйынды “жибердим” дебегиле...
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Жердешчилик "ооруудан" айыга аласызбы?
Исмаил Исакович, Сиз учурда КСДП фракциясынан Жогорку Кеңеште депутат болуп отурасыз. Фракциялаштарыңыздан айырмаланып, президентке чейин сын-пикириңизди тартынбай айтасыз. Бирок кийинки учурда жердешчиликке басым коюп, популисттик менен алектенип калдыңыз. Буга коррупция менен айыпталып камалган жердешиңиз Ахматбек Келдибековду жактап, карандай эле ак карга кылып көрсөтүүгө жасаган далалатыңыз күбө десек жарашат. Эмне сиз Келдибековду чындап эле апаппак, баш айланткан байлыкты маңдай тери менен тапты деп эсептейсизби? Же жердешчилик "оорусунан" айыга албагандыктан улам, калп да болсо колдоп жатасызбы? Кызыгы, сизди Бакиевдин бийлиги камаганда, коргоп жаткан иниңиз Келдибеков бир жолу абалыңызды сурап койду беле? Биздин билишибизче Салык кызматын жетектеп, Бакиевге кошомат айтып, сизди эстеп да койбосо керек эле. Анан эмнеге Келдибековго күйүп-бышып, жан тартып калдыңыз? Бир нерсе алган жайыңыз барбы? Ошол себептен, Келдибековдун иши да мыйзам алкагында жүргүзүлсүн дегенге жарабай жатат окшойсуз. Чынбы?
Экинчи маселе, чек ара көйгөйү тууралуу сын-пикир айткандан тажабайсыз, анан ошол сиздин айткан пикирлерди эске алган бийлик Чек ара кызматына барып иштеп бериңиз десе тырышып макул болбойсуз. Демек, Сиз үчүн иштегенден көрө курулай сын айткан жеңилби?
Аначы болгон жакшы бекен?
Жоомарт Каипович, Сиздин Өкмөт башчынын биринчи орун басары катары иш жүргүзүп жатканыңызга үч жылдын жүзү болду. Бул аралыкта сиздин эмне иш аткарганыңызды, канча көлөмдө инвестиция тартып келгениңизди өзүңүздөн башка эч ким деле билбейт. Коомчулук Оторбаев деген вице-премьер бар экенин деле эстеринен чыгарып койду. Сиз болсо "Өгүз өлбөсүн, араба сынбасын" деген абалда, суудан тайыз, бетегеден жапыз болуп, бар же жок экениңиз билинбей күн кечирип келесиз. Чынбы? Эң эсте калган ишиңиз "эчки тууй албай жатып, койго аначы" болуптур дегендей, Япония менен Кореяны "Бажы Союзуна кошулгула" деген жоругуңуз болду. Эмне сизди Кремль Бажы биримдигине киргиле деп Корея менен Японияга арачы салды беле? Бажы биримдиги боюнча Кыргызстандын тагдыры чечилбей турганда сиздин оозуңуздан чыккан сөз, кыргыз коомчулугунда чакалайдын чак түшүндө чагылган түшкөндөй эле кылды. Айрымдар келеке кылып күлсө, кээси болгон деңгээли ушул да деп шыпшынышты. Деги сиз эмне иш кыласыз? Ооз толтуруп айтчу эмне иш бүтүрдүңүз? Же эмне сиздин кызмат аначылыкка багытталганбы? Мамлекеттик кызматта иштебей эле, окумуштуулук ишиңизди улантсаңыз коомго көбүрөөк пайда келтирмек элем деп ойлойсузбу?
Сиз ким үчүн иштедиңиз?
Эрлан Турдакунович, Сизди "Ар-Намыс" фракциясынын лидери Феликс Кулов Мамлекеттик каттоо кызматынын жетекчиси катары ишти жөндөп кете алган жок, деңгээли чектелүү экен, колунан иш келбейт экен деп сындап жатып, акыры кызматтан алып тынды. Сиз болсоңуз жарандардын бирдиктүү маалымат базасын түзүү үчүн эл аралык компанияны Кулов өзү тандаарын айткандан кийин келишпестиктер жаралганын айтып чыккансыз. Демек, ортодо чоң акча роль ойногон десек болобу? Компанияны өзүм тандайм дегенине караганда Мамлекеттик каттоо кызматы Куловдун чөнтөгүн толтурган булакка айланып калган деген кептер төгүн жеринен чыкпаптыр да, чынбы? Сиз ким үчүн иштедиңиз? Куловдун чөнтөгү үчүнбү же мамлекет үчүнбү? Кызматтан алынып калганга ичиңиз ачышкан жокпу, Куловдун айтканы менен эле макул болсом болмок экен деп? Кезинде керек болсо Кулов менен соттошууга даяр экениңизди билдирген элеңиз, азыр кандай пикирдесиз? Соттошуп өз чындыгыңызды далилдегенге эркиңиз жетеби же курулай эле айбат кылып койдуңуз беле? Деги эле Куловдун Мамлекеттик каттоо кызматын колунан чыгарбай калганынын кандай сыры бар экенин ачык айтып бере аласызбы? Коомчулук билсин, кимдин-ким экенин.
Ааламдашуунун таасириненби же адам укугунун ашыкча эркиндигиненби айтор, бир жыныстуулардын өз укуктарын талашып чыккандыгы жана "Кумтөр" алтын кени боюнча Жогорку Кеңештин кабыл алган чечими коомчулукта кызуу талкууланып, талаш-тартышты жаратууда. Мына ушул талаш-тартыштын тегерегиндеги суроолорго жооп издеп, коомчулукка белгилүү болгон айрым адамдарга кайрылып көрдүк.
- ЖКнын "Кумтөр" алтын кени боюнча кабыл алган чечимине кандай баа бересиз?
- Бир жыныстуулардын никесине уруксат берүү укугун талашкандарга кандай көз караштасыз?
- Незиги эле алтынды казууга, "Кумтөр" кенин иштетүүгө башынан каршымын. Алтындан эч кандай пайда жок, зыянын гана тартып жатабыз. Мына алтындын артынан ызы- чуу болуп, канча адамдардын башы кетти. Көбүн эл билбейт. Бул кенди 50:50 пайыз дебей эле биротоло жаап салыш керек. Иштеткенде деле пайдасын башкалар көрүп, зыянын биз тартат экенбиз.
- Бул Батыштын бизге берген тарбиясы да. Демократия, адам укугу деп кайдагы салтыбызга, менталитетибизге жат көрүнүштөрдүн баарын алып келип, жазылбаган мыйзамдарыбызды бузуп жатабыз. Бир жыныстуулардын никеге турушуна каршымын. Биз деген бул көрүнүштү кабыл ала албайбыз. Анткени биз такыр башка улутпуз. Бизге мындай терс көрүнүштөрдүн кереги жок. Кааласа батыш мунусу менен өзү жыргай берсин.
- Жалпы Жогорку Кеңештин токтомунун негизинде добуш берип, токтом кабыл алынды. Биз каршы добуш бердик. Мунун жүйөлүү себептери бар.
- Жаран катары айтсам, биздин менталитетке жат көрүнүш. Бирок Баш мыйзамдын беренесинде айтылгандай, ар бир жаран өзү каалагандай жашоо укугуна ээ. Эми алар ошол укуктарын колдонуп жатса керек. Негизи мен буга каршымын.
- Жогорку Кеңештин "Кумтөр" алтын кени боюнча кабыл алган чечиме Кыргызстандын карайым жарандарынын көбү, алардын арасында мен дагы түшүнбөй калдык. Эми бул жаатта адис болбогондуктан андай- мындай деп айта албайм.
- Албетте, терс көз караштамын. Бул ааламдашуу заманындагы көрүнүштөрдүн кедергиси. Мына ушундай терс көрүнүштөр адамзат алааматына же кыяматына алып барат. Андыктан мындай көрүнүштөргө мыйзамдуу түрдө жол бермек түгүл, сөз да болбошу керек.
- Жеке пикиримде парламент менен Өкмөт элдин алдында дагы бир мыйзамсыз ишти жасап, элдин эмес, бийликтин кызыкчылыгын көздөгөн мыйзамсыз иштин токтомун кабыл алып берди. Биз буга чейин бир нече жолу азыркы Өкмөт коррупцияга себепкер деп айтып келгенбиз. Баарыбызга белгилүү болгондой, Жантөрө Сатыбалдиев буга чейин Ош дирекциясын жетектегенде, Ош- Бишкек жолун курууда коррупциялык иштерге шектүү деп бир нече жолу массалык маалымат каражаттарында жазылып келген. Андыктан азыркы кабыл алынган токтом да коррупцияга себепкер. Ал эми парламент болсо сөзүнө иши дал келбей тургандыгын, өз чечими жок экендигин, эч кандай чечим кабыл ала албай тургандыгын көргөзүп койду. Азыр Өкмөт менен парламентке элдин ишеними жок. Кылмыш ишине шектүү чечимдери үчүн убагы келгенде Өкмөт да, парламент да эл алдында жооп берет.
- Эми бул Батыштан чыккан, бирок Кыргызстан үчүн одоно көрүнүш. Шариятка да туура келбейт. Бир жыныстуулардын никеге турушу кыргыз менталитетине жат көрүнүш. Бул кыргыз улутунун келечегине коркунуч алып келе турган нерсе. Ошондуктан муну колдобой, жаштарга туура тарбия берип, бир жыныстуулуктун терс жактарын түшүндүрүшүбүз керек. Негизи эле бул туурасында сөз да болбошу керек.